angginakaken basa ingkang mentereng lan dipun selingi basa ilmiah. Mila salajengipun punika wonten cara mligi ingkang tinamtu kangge medhar pangandikan wonten ing sangajenging para piyantun ingkang dumadi saking maneka warni kalenggahanipun. Lan tatacara medhar pangandikan ingkang kedah panjenengan gatosaken inggih punika: A. Tatacara medhar pangandikan wonten. ing sangajenging tiyang desa bentil. B. Tatacara medhar pangandikan wonten ing sangajenging para pejabat lan ingkang nggadhahi pangkat. C. Tatacara medhar pangandikan wonten sangajenging para pemudha lan pelajar / siswa. D. Tatacara medhar pangandikan wonten ing kalanganipun kaum Santri. E. Tatacara medhar pangandikan wonten ing sangajenging para ibu-ibu. F. Tatacara medhar pangandikan wonten ing sangajenging dumadi benten - benten agaminipun. G. Lan sanes-sanesipun. 08. Hamedhar Pangandikan Wonten Sangajenging Kaum Awam Kaum awam dumados saking tiyang-tiyang ingkang dereng nate ngenyam pendidikan wonten ing bangkuning pasinaon, bebrayan padhusunan among tani lan tiyang ingkang taksih andhap pangertosanipun. Menawi kita hamedhar pangandikan wonten ng sangajenging tiyang - tiyang ingkang kados mekaten kawontenanipun, prayogi kita kedah mangertosi ingkang kita aturaken lan ngginakaken basa ingkang kados pundi supados wedharing pangandikan kita gampil dipun tampi. Lan kita kedah nggatosaken dhumateng bab-bab kados ing ngandhap punika: 1. Kita kedah nggatosaken dhumateng basa. Basa ingkang kita ginakaken inggih punika basa ingkang biasa kemawon. Saged ngginakaken basa Indonesia nanging kedah dipun campur kalian basa dhaerah. Sampun ngantos pisan-pisan angginakaken basa ingkang ilmiah lan leluwihan. 2. Materi utawi bahan ingkang kita aturaken kedah biasa sampun ngantos inggil bobotipun lan kanthi mbulat - mbulet anggenipun ngandharaken. Langkung prayogi menawi wedharing pangandikan ingkang sipatipun hanuwuhaken raos gotong - royong sesamining warga lan murih majengipun kampung. Crita ingkang kita andharaken kedah ngengingi ing sakubenging panggesanganipun para pamyarsa. 3. Sampun crita ngengingi bab politik, lan kawontenan ingkang dumados wonten ing manca negari lan sanesipun. Andharan lan isining crita, ingkang biasa badhe kasil hamilut para pamyarsa. Panjenengan kedah ngaturaken selingan ingkang asipat banyolan (guyonan). Para pamyarsa sanget suka dhumateng banyolan-banyolan. 4. Ngutamekaken medhar pangandikan ingkang